1990-ben kezdett kajakozni a BSE színeiben. 1997-ben az UTE-ba igazolt. Ebben az évben az ifjúsági Európa-bajnokságon aranyérmes lett K4 500 méteren. 1999-ben egy ezüst- és egy bronzérmet nyert az országos bajnokságon. 2000-ben aranyérmes volt az U23-as Eb-n. 2001-ben az MTK-ba igazolt. Az ob-n már kék-fehér színekben szerezte első felnőtt bajnoki címét. Az Európa-bajnokságon K4 200 méteren (Dékány, Viski, Bóta) arany-, K2 1000 méteren (Szabó Ágnes) bronzérmes volt. A vb-n a négyessel újra első, a párosban hetedik volt. A következő évben Rasztótzky Eszterrel párban újra U23-as Európa-bajnok volt.